
PALANGOS LOPŠELIS-DARŽELIS „PASAKA“

Savivaldybės biudžetinė įstaiga, Saulėtekio takas 8A, Palanga, tel. (0 460) 545 86, 

el. p. mdpasaka@gmail.com, kodas 190275285

Skelbia atranką meninio ugdymo mokytojo (muzikos) pareigoms užimti (0,5 etato). Darbo sutartis neterminuota, darbo krūvis – 0,5 etato, darbo laikas -18 val. per savaitę, iš jų 12 valandų skiriamos tiesioginiam darbui su mokiniais, 6 valandos – netiesioginiam darbui su mokiniais, pagal patvirtintą darbo grafiką. Darbo užmokesčio dydis – nuo 1147,48 Eur iki 1500,70 Eur (neatskaičius mokesčių). Darbo užmokestis nustatomas ir didinamas, atsižvelgiant į pedagoginio darbo stažą, įgytą kvalifikacinę kategoriją.

Darbo pobūdis: planuoti grupės ugdomąją veiklą, kurti ugdomąją aplinką, parinkti ugdymo metodus ir priemones, atitinkančias vaikų ugdymo(si) poreikius; sistemingai vertinti, fiksuoti vaikų pasiekimus ir informuoti tėvus (globėjus); saugoti ir stiprinti vaikų sveikatą, garantuoti psichologinį ir fizinį vaikų saugumą; bendradarbiauti su šeima, administracija bei įstaigoje dirbančiais mokytojais, specialistais, sprendžiant vaikų ugdymo klausimus; inicijuoti ir/ar dalyvauti bendruose renginiuose, projektuose ir kitose veiklose.
Kvalifikaciniai reikalavimai auklėtojui:
1. Aukštasis, aukštesnysis (specialus vidurinis, įgytas iki 1995 m.) išsilavinimas ir išklausęs ne mažiau kaip 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursų.
2. Būti išklausius Specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK- 2481.

3. Būti įgijus kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų ir pagalbos mokiniui specialistų skaitmeninio raštingumo programoms aprašo patvirtinimo“.
4. Gerai mokėti lietuvių kalbą.

5. Gebėti bendrauti ir bendradarbiauti su ikimokyklinio bei priešmokyklinio amžiaus vaikais, jų tėvais bei dirbti komandoje su mokytojais bei kitais specialistais.

Pretendentas privalo pateikti šiuos dokumentus:
1. Prašymą leisti dalyvauti atrankoje.

2. Asmens tapatybę patvirtinančio dokumento kopiją.

3. Išsilavinimą ir pedagogo kvalifikaciją patvirtinančių dokumentų kopijas.

4. Specialiosios pedagogikos ir specialiosios psichologijos kursų pažymėjimo kopiją.

5. Kompiuterinio raštingumo pažymėjimo(ų) kopijas.

6. Gyvenimo aprašymą.

7. Pretendentas gali pateikti buvusių darboviečių rekomendacijas.

Pretendentų atrankos būdas – pokalbis.

Pretendentas gali dokumentus pateikti asmeniškai arba siųsti registruotu laišku bei elektroniniu paštu. Jeigu pretendentas dokumentus pateikia asmeniškai, dokumentų originalai sutikrinami ir grąžinami dokumentų priėmimo metu. Jeigu dokumentai siunčiami registruotu laišku ar elektroniniu paštu, dokumentų originalai pateikiami atrankos dieną ir sutikrinti grąžinami pretendentui. 

Dokumentai pateikiami Palangos lopšelio-darželio ,,Pasaka“ direktoriui, adresu Saulėtekio takas 8A, Palanga, kasdien nuo 8.00 iki 17.00 val. (pietų pertrauka 12.00 val. -12.45 val.) 14 dienų nuo atrankos paskelbimo iki 2026 m. rugsėjo 21 d. imtinai. Informacija teikiama tel.: (0 460) 545 86, mob. telefonas 0 616 008 89, elektroninis paštas: mdpasaka@gmail.com
Pretendentai, atitinkantys reikalavimus, bus informuojami asmeniškai ir kviečiami pokalbiui.

